da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da da da da es da da da de da da en da da da da da da da da da da da sk en da da da da da da da da da da da da da da da en da da da da da en da da da da da da da da da da da en es de da es de en de en en da da da de en en de en cs zh da da da en en da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hoste - Find information på Medicin.dk
Måling af lungefunktion ved astma og KOL
Få et hurtigt overblik over KOL. Læs om årsager til KOL og om behandling af sygdommen. Læs også Bos historie.
Læs mere om Tema om KOL
Hoste er en meget kraftig og voldsom udånding, hvor man med stor kraft slynger slim og fremmedlegemer fra luftvejene op i munden og eventuelt ud i omgivelserne. Hosterefleksen er en vigtig refleks, som kan udløses ved, at noget irriterer de følelegemer, vi har i luftvejene, men også fx i øregangene, lungehinden og spiserøret. Irritationen sender signaler til hostecentret i hjernestammen, som så udløser et hosteanfald. Hoste betragtes ikke som selvstændig sygdom, men som et symptom, som kan have mange forskellige årsager.
Hosten kan være uden opspyt, det vil sige tør, eller medføre opspyt af slim fra lungerne. Ved kighoste har børn hosteanfald med støjende (kigende) indånding. Den slim, som hostes op af lungerne, kan være klar, pusholdig (gullig-grøn) eller indeholde blod.
Alle mennesker hoster lidt en gang imellem, uden at vi opfatter det som unormalt. Først når hosten bliver mere vedvarende og trækker ud i uger eller måneder, opfatter vi den som sygelig.
Ved infektioner i luftvejene er det almindeligt, at man hoster i nogle uger. Rygere har ofte en mere eller mindre permanent hoste som følge af vedvarende irritationstilstand i luftvejene (kronisk bronkitis), men også ikke-rygere kan have kronisk hoste.
Normalt er hoste ikke farligt, men kraftig og længerevarende hoste kan give ømhed i brystkassen og nogle gange resultere i, at man besvimer eller endog får brud på ribbenene. Hos kvinder kan voldsomme hosteanfald udløse urininkontinens.
Alle kan få hoste, men generelt er det oftere rygere, som får kronisk hoste.
Hvad er årsagen til hoste?
Hoste er det mest almindelige symptom ved lungesygdomme, men hoste kan også skyldes andre sygdomme.
Generelt er de hyppigste årsager til hoste:
akut luftvejsinfektion, fx forkølelse, akut bronkitis, lungebetændelse og kighoste
hjertesvigt med vand i lungerne
slim, der løber ned fra bihulerne ved bihulebetændelse
tilbageløb af mavesyre fra mavesækken til spiserøret (refluks)
bronkieektasier, som er små udposninger på luftvejene, hvor slim hobes op på grund af dårligt fungerende fimrehår på luftvejsslimhinden
bivirkning til visse lægemidler (fx hjerte- og blodtryksmedicin)
I en del tilfælde kan man ikke finde årsagen til hosten.
Hoste i 3-4 uger i forbindelse med en infektion i de øvre luftveje, kræver ingen særlige undersøgelser. Man bør gå til læge, hvis hosten fortsætter i mere end 4 uger uden nogen påviselig grund.
Hvis man har KOL og mærker en forandring i sine hostevaner, bør man også gå til læge. Man skal altid søge læge, hvis man hoster blod op.
Relevante undersøgelser ved kronisk eller uforklarlig hoste kan være:
Almindelig undersøgelse, hvor lægen lytter på lungerne med et stetoskop
Undersøgelse for bakterier i det slim, man hoster op
Computerscanning af lungerne (CT-scanning)
Kikkertundersøgelse af luftvejene (bronkoskopi)
blodprøver, som bliver undersøgt for en infektion.
Hvad kan jeg selv gøre?
Behandlingen afhænger af årsagen til hosten. Da tobaksrygning er den mest almindelige årsag til kronisk hoste, bør du holde op med at ryge. Det er også vigtigt, at du så vidt muligt undgår støv, røg og skadelige dampe - både på arbejdspladsen og i hjemmet.
Hos børn skyldes kronisk hoste meget ofte astma og kræver derfor astmamedicin.
Ved hoste forårsaget af lungeinfektion kan der være behov for antibiotika, hvis infektionen, skyldes bakterier.
Ved hoste forårsaget af virusinfektion kan hostemedicin i form af slimløsnende hostemidler sommetider virke lindrende.
Hostestillende midler kan bruges ved tør irriterende hoste, som forstyrrer nattesøvnen, det er typisk i efterforløbet af en luftvejsinfektion med virus. Disse midler er mindre egnede, hvis der er slim i luftvejene, fordi hostestillende midler gør det sværere for dig at hoste slimen op.
Slimløsnende midler kan fremme produktionen og transporten af slimen i luftvejene, eventuelt ved at gøre slimen mere tyndtflydende. Herved lettes ophostningen af slim. De anvendes ved sygdomme med rigelig slimproduktion i luftvejene, specielt hvis slimen er sej og vanskelig at hoste op.
Ved KOL kan vedvarende behandling med acetylcystein nedsætte antallet af de pludselige forværringer, kaldet eksacerbationer. Behandlingen virker især, hvis man ikke får inhaleret binyrebarkhormon, mens de patienter, som i forvejen får inhaleret binyrebarkhormon, ikke får yderligere effekt.
Hostestillende midler indeholder opiumlignende stoffer, som hæmmer hosterefleksen. De anvendes ved tør, ikke-slimproducerende hoste, som udtrætter og generer nattesøvnen. Nogle af midlerne kan medføre opstemthed (eufori) og fysisk og psykisk afhængighed.
Tidligere mente man, at visse antihistaminer virkede hostestillende, men nyere undersøgelser har dog ikke kunne påvise nogen sikker effekt.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø